
М Е Т О Д И К А

за оценяване на кандидатите във втори и трети етап на конкурса за длъжността „съдебен секретар" в Районен съд - Дряново
Тази методика има за цел постигане на прозрачно провеждане на различните етапи в конкурсната процедура и безпристрасно оценяване на кандидатите.
1. Начин на провеждане на конкурса:

Етап 1. Допускане на кандидатите до участие в конкурса. 

Преценка на пълнотата и редовността на представените документи - съответствието на кандидатите с изискванията за обявената длъжност, спазване на срока, реда и начина за подаване на документите за участие в конкурса. 

Етап 2. Практически изпит от две части:


До втория етап на конкурса се допускат само кандидатите, които отговарят на посочените в обявата изисквания.

1-ва част: Тест за проверка на познанията по Правилникa за администрацията в съдилищата, Закона за съдебната власт,  както и тези по  стилистика, правопис и граматика; 


2-ра част: Практическа задача - диктовка за проверка на уменията на кандидатите по отношение владеенето на машинопис (бързина и правопис) и работа с текстообработващи програми (компютърна грамотност) чрез писане под диктовка на еднотипен текст, редактиране и отпечатване на текста.


Етап 3. Събеседване с кандидатите, преминали втория етап. 

Събеседване за преценка на личностните и професионални качества на кандидата.

2. Дата на провеждане и начален час:

10.11.2026 г. от 10.00 часа

3. Място на провеждане:

Съдебната зала, находяща се на първи етаж в гр. Дряново, ул. „Бачо Киро“ № 21.
4. Време на провеждане:

За теста - шестдесет минути от обявяването му.
За практическа задача - диктовка - 30 минути за писане, редактиране, форматиране, записване и отпечатване на текста за всеки един кандидат.
5. Общи изисквания:

Кандидатите се допускат до залата от 9.30 часа до 9.50 часа. След започване на обявения час на изпита кандидати не се допускат.
Всеки кандидат се легитимира с лична карта.

Всеки кандидат се подписва в присъствен списък.
6. Етап 2. Практически изпит от две части.
6.1. Решаване на тест за проверка на познанията относно общата нормативна уредба на съдебната власт и работата на съдебната администрация (Закон за съдебната власт, Правилник за администрацията в съдилищата), както и тези по  стилистика, правопис и граматика.

Времетраене: шестдесет минути.
6.2. Практическа задача - писане под диктовка за проверка на уменията на кандидатите по отношение владеенето на машинопис (бързина и правопис) и работа с текстообработващи програми (компютърна грамотност) чрез писане под диктовка на еднотипен текст, редактиране и отпечатване на текста.

Времетраене: тридесет минути.

За работата с компютър кандидатите имат право да ползват по избор – клавиатура по БДС  или Фонетика.
7. Начин на протичане и оценяване в Етап 2:


7.1. Тестът се състои от 17 въпроса. Кандидатите отговарят на въпросите от № 1 до № 15, като маркират верния отговор, който носи по една точка. Въпрос № 16 носи максимален брой от 4 точки за всички верни отговори. Въпрос № 17 касае пуктуационните правила и носи максимален брой  от 11 точки. 

Максимален брой точки от теста: 30 точки.

7.2. Диктовка – Кандидатите влизат по един в залата, по реда на входящите им номера. Диктовката е записана на аудиофайл, който се пуска на всеки кандидат. След приключване на диктовката, кандидатът разполага с време за редакция и оформяне на  текста, съгласно указанията, предоставени му от комисията. Текстът се запаметява от кандидата в папка „КОНКУРС“, намираща се на Desktop на компютъра, като файл, носещ първото име и фамилията на кандидата, изписани на български език.

Текстът се разпечатва, след което член на комисията записва на същия лист времето на кандидата от началото на диктовката до разпечатването на текста.

На разпечатания файл кандидатът изписва трите си имена и се подписва. Същият се подписва и от членовете на комисията.

Максималният брой точки за изпълнение на задачата е 40 точки.

Критерии за оценка:

Оценката е комплексна, като се има предвид обема и правилността на възпроизведения текст, както и бързина на писане.

Оценката се намалява при допуснати правописни, граматически и пунктуационни грешки.
До третия етап на конкурса се допускат всички явили се кандидати.

8. Етап 3: Събеседване.


На този етап комисията извършва преценка на личните качества на кандидатите - експедитивност, комуникативност, организираност, инициативност, способност за работа с граждани и работа в екип, лична мотивация и други относими към изискванията на длъжността.
Всеки един от членовете на комисията по провеждане на конкурса оценява представянето на кандидатите в този етап по точкова система.
Максималният брой точки от събеседването е 30 точки.

9. Оценяване.


Сборът от получените точки от втори и трети етап формира крайния брой точки на кандидата.

Членовете на конкурсната комисия, определена със заповед на Председателя на съда проверяват и оценяват работата на всеки кандидат.


Полученият брой точки се преобразуват в оценка по шестобалната система по формулата: Оценка = (брой получени точки / макс. бр. точки) х 4 + 2, с точност до втория знак след десетичната запетая.

Решението на комисията относно оценяването се оформя в протокол и се изготвя списък с резултатите.
10. Класиране.

Комисията оформя протокол с резултатите от проведения конкурс и извършва класиране на кандидатите според получените резултати. В случай на наличие на кандидати с еднакъв най-висок резултат, комисията класира на първо място, кандидата представил се по-добре на практическата задача. 
С класирания на първо място кандидат се сключва споразумение.

В случай на отказ, респективно непостъпване на кандидата на работа в указания в чл. 96 ал. 2 от КТ срок, трудово правоотношение възниква със следващия в класирането. Протоколът с крайния резултат от конкурса се публикува незабавно след изготвянето му на интернет-страницата на Районен съд - Дряново https://dryanovo-rs.justice.bg/, в рубриката „Обяви и конкурс“ и се поставя на информационното табло в сградата на Районен съд - Дряново.
Трудовото правоотношение възниква с класирания на първо място кандидат, от деня, в който е получил съобщението за резултата. Сключва се трудов договор-споразумение и му се връчва длъжностна характеристика. 

